CELEX: 62014CN0128
Language: et
Date: 2014-03-18 00:00:00
Title: Kohtuasi C-128/14: Eelotsusetaotlus, mille on esitanud Hoge Raad der Nederlanden (Madalmaad) 18. märtsil 2014  – Staatssecretaris van Financiën versus Het Oudeland Beheer BV

26.5.2014   
            
            
               ET
            
            
               Euroopa Liidu Teataja
            
            
               C 159/15
            
         Eelotsusetaotlus, mille on esitanud Hoge Raad der Nederlanden (Madalmaad) 18. märtsil 2014 – Staatssecretaris van Financiën versus Het Oudeland Beheer BV
   (Kohtuasi C-128/14)
   2014/C 159/21
   Kohtumenetluse keel: hollandi
   
      Eelotsusetaotluse esitanud kohus
   
   Hoge Raad der Nederlanden
   
      Põhikohtuasja pooled
   
   
      Kassatsioonkaebuse esitaja: Staatssecretaris van Financiën
   
      Vastustaja kassatsioonimenetluses: Het Oudeland Beheer BV
   
      Eelotsuse küsimused
   
   
               1.
            
            
               Kas kuuenda direktiivi artikli 11 A osa lõike 1 punkti b tuleb tõlgendada nii, et maatüki või muude kaupade või materjalide omahind, mille soetamisel on maksukohustuslane tasunud käibemaksu – käesolevas asjas asjaõiguse seadmisega kinnisasja kasutamiseks –, ei kuulu kuuenda direktiivi (1) artikli 5 lõike 7 punktis a viidatud tarne puhul maksustatava väärtuse hulka? Kas asi on teisiti, kui maksukohustuslane on kõnealuse käibemaksu siseriiklike õigusnormide alusel – olenemata sellest, kas need on selles osas kuuenda direktiiviga kooskõlas – soetamisel sisendkäibemaksuna maha arvanud?
            
         
               2.
            
            
               Kas sellises asjas nagu käesolev, milles maatükk koos ehitusjärgus oleva hoonega soetati seoses asjaõiguse seadmisega kuuenda direktiivi artikli 5 lõike 3 punkti b tähenduses, tuleb selle direktiivi artikli 11 A osa lõike 1 punkti b tõlgendada nii, et hoonestusõiguse väärtus, see tähendab asjaõiguse tähtaja või ka allesjäänud tähtaja jooksul igal aastal tasuda tulevad summad kuuluvad kuuenda direktiivi artikli 5 lõike 7 punktis a viidatud tarne maksustatava väärtuse hulka?
            
         
      (1)  Nõukogu 17. mai 1977. aasta kuues direktiiv 77/388/kumuleeruvate käibemaksudega seotud liikmesriikide õigusaktide ühtlustamise kohta – ühine käibemaksusüsteem: ühtne maksubaas (ELT L 145, lk 1).